สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 17 มี.ค.60
20 มี.ค. 2560

ดัชนีดาวโจนส์ตลาดหุ้นนิวยอร์กปิดขยับลง เมื่อวันศุกร์ (17 มี.ค.) ท่ามกลางบรรยากาศการซื้อขายที่ค่อนข้างเงียบเหงา สืบเนื่องจากนักลงทุนชะลอการซื้อขายเพื่อมองหาสัญญาณชี้นำตลาดต่อจากนี้ และจับตาดูการประชุมรัฐมนตรีคลังและผู้ว่าการธนาคารกลางของกลุ่มประเทศ G20 ที่เยอรมนี ซึ่งจะเสร็จสิ้นลงในวันนี้
ดัชนีเฉลี่ยอุตสาหกรรมดาวโจนส์ปิดที่ 20,914.62 จุด ลดลง 19.93 จุด หรือ -0.10% ดัชนี NASDAQ ปิดที่ 5,901.00 จุด เพิ่มขึ้น 0.24 จุด หรือ 0.00% ดัชนี S&amp;P500 ปิดที่ 2,378.25 จุด ลดลง 3.13 จุด หรือ -0.13%
 
ตลาดหุ้นยุโรปปิดบวก เมื่อวันศุกร์ (17 มี.ค.) โดยดัชนี Stoxx Europe 600 ทำสถิติสูงสุดในรอบกว่า 1 ปี ขณะที่นักลงทุนจับตาการประชุมรัฐมนตรีคลังและผู้ว่าการธนาคารกลางของกลุ่มประเทศ G20 ที่เยอรมนี ซึ่งจะเสร็จสิ้นลงในวันนี้
ดัชนี Stoxx Europe 600 ปรับตัวขึ้น 0.2% ปิดที่ 378.32 จุด ซึ่งเป็นระดับสูงสุดนับตั้งแต่วันที่ 2 ธ.ค. 2558
ดัชนี CAC-40 ตลาดหุ้นฝรั่งเศสปิดที่ 5,029.24 จุด เพิ่มขึ้น 15.86 จุด หรือ 0.32% ดัชนี DAX ตลาดหุ้นเยอรมันปิดที่ 12,095.24 จุด เพิ่มขึ้น 12.06 จุด หรือ 0.10% ดัชนี FTSE 100 ตลาดหุ้นลอนดอนปิดที่ 7,424.96 จุด เพิ่มขึ้น 9.01 จุด หรือ 0.12%
 
ตลาดหุ้นลอนดอนปิดทำสถิติสูงสุดต่อเนื่อง สองวันทำการเมื่อวันศุกร์ (17 มี.ค.) ด้วยแรงหนุนจากหุ้นกลุ่มพลังงานและกลุ่มสื่อสาร ในขณะที่นักลงทุนจับตาการประชุมรัฐมนตรีคลังและผู้ว่าการธนาคารกลางของกลุ่มประเทศ G20 ที่เยอรมนี ซึ่งจะเสร็จสิ้นลงในวันนี้
ดัชนี FTSE 100 เพิ่มขึ้น 9.01 จุด หรือ 0.12% ปิดที่ 7,424.96 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (17 มี.ค.) ด้วยแรงหนุนจากการอ่อนค่าของเงินสกุลดอลลาร์ และการที่ประเทศผู้ส่งออกน้ำมันรายใหญ่ในกลุ่มโอเปกและนอกกลุ่มโอเปกบางราย ได้ส่งสัญญาณที่จะขยายการปรับลดกำลังการผลิต เพื่อคลายความวิตกเกี่ยวกับภาวะอุปทานพลังงานล้นตลาด
สัญญาน้ำมันดิบ WTI ส่งมอบเดือนเม.ย. เพิ่มขึ้น 3 เซนต์ หรือ 0.1% ปิดที่ 48.78 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. เพิ่มขึ้น 2 เซนต์ ปิดที่ 51.76 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้น 0.25% เมื่อวันศุกร์ (17 มี.ค.) จากอานิสงส์ของการที่สกุลเงินดอลลาร์อ่อนค่า ภายหลังจากธนาคารกลางสหรัฐ (เฟด) ได้ประกาศขึ้นอัตราดอกเบี้ยตามที่ตลาดคาดการณ์ไว้และยังคงรักษาจุดยืนในการปรับขึ้นดอกเบี้ยแบบค่อยเป็นค่อยไป
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 3.1 ดอลลาร์ หรือ 0.25% ปิดที่ระดับ 1,230.20 ดอลลาร์/ออนซ์
สัญญาโลหะเงินส่งมอบเดือนพ.ค.เพิ่มขึ้น 8.3 เซนต์ หรือ 0.48% ปิดที่ 17.413 ดอลลาร์/ออนซ์
สัญญาพลาตินัมส่งมอบเดือนเม.ย.เพิ่มขึ้น 4.6 ดอลลาร์ หรือ 0.48% ปิดที่ 963.00 ดอลลาร์/ออนซ์
สัญญาพัลลาเดียมส่งมอบเดือนมิ.ย.เพิ่มขึ้น 9.15 ดอลลาร์ หรือ 1.2% ปิดที่ 775.80 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อวันศุกร์ (17 มี.ค.) ภายหลังจากธนาคารกลางสหรัฐ (เฟด) ได้ส่งสัญญาณว่าจะไม่ดำเนินการปรับขึ้นอัตราดอกเบี้ยอย่างรวดเร็วในปีนี้
ดอลลาร์อ่อนค่าลงเมื่อเทียบกับเยน ที่ระดับ 112.62 เยน จากระดับ 113.40 เยน และอ่อนค่าลงเมื่อเทียบกับฟรังก์สวิส ที่ระดับ 0.9964 ฟรังก์สวิส จากระดับ 0.9978 ฟรังก์สวิส
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0752 ดอลลาร์ จากระดับ 1.0710 ดอลลาร์ ในขณะที่ปอนด์แข็งค่าขึ้นแตะ 1.2397 ดอลลาร์ จากระดับ 1.2346 ดอลลาร์ และดอลลาร์ออสเตรเลีย แข็งค่าขึ้นที่ระดับ 0.7713 ดอลลาร์ จากระดับ 0.7667 ดอลลาร์